Diari Oficial de la Generalitat Valenciana


Sumari del DOGV 5746, del 21-04-2008 (2008/4790)

ORDRE de 16 d'abril de 2008, de la Conselleria d'Economia, Hisenda i Ocupació, per la qual es modifiquen les bases que regulen les ajudes per al suport a la formació sectorial de treballadors i treballadores de la indústria tèxtil i de la confecció de la Comunitat Valenciana, i es convoquen per a l'exercici de 2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5746

Data del DOGV
:   21-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4790


Data del document
:   16-04-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * indústria de la confecció
    * reconversió industrial
    * indústria tèxtil
    * suport econòmic
    * formació professional
    * ajuda pública

ORDRE de 16 d'abril de 2008, de la Conselleria d'Economia, Hisenda i Ocupació, per la qual es modifiquen les bases que regulen les ajudes per al suport a la formació sectorial de treballadors i treballadores de la indústria tèxtil i de la confecció de la Comunitat Valenciana, i es convoquen per a l'exercici de 2008. [2008/4790]  
L'ordre de la conselleria d'Economia, Hisenda i Ocupació, de 14 de maig de 2007, (DOCV 5515 del dia 18) va aprovar les bases reguladores per a la concessió de les ajudes per a suport a la formació sectorial de treballadors/es de la indústria tèxtil i de la confecció de la Comunitat Valenciana.  
L'experiència obtinguda en la gestió de les ajudes en el passat exercici, aconsella efectuar una modificació en les bases per a un millor ajust de les activitats formatives realitzades pels treballadors beneficiaris en el marc dels programes de formació duts a terme per la Direcció General de Formació i Qualificació Professional del SERVEF.  
D'altra banda la base cinquena disposa que les quanties de les ajudes s'actualitzaran anualment en funció de l'augment salarial revisat en el conveni general de la indústria tèxtil i de la confecció. L'increment final experimentat l'any 2007, i vigent fins que se sotmeten les taules salarials a una nova revisió, ha sigut del 4,7 per cent. Increment que, per tant, hauran de recollir els imports de les ajudes fixades en la base tercera.  
Per això, i fent ús de les facultats atribuïdes per l'article 28 de la Llei 5/1983, de 30 de desembre, del Consell, l'article 4 del Decret 7/2007 de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i en compliment del que establix l'Acord subscrit el 26 de gener de 2007, entre la Generalitat i l'Observatori Industrial Tèxtil,  
ORDENE  
Article primer  
Es modifiquen les bases següents de les aprovades per l'Ordre de 14 de maig de 2007, reguladores de les ajudes per a suport a la formació sectorial de treballadors/es de la indústria tèxtil i de la confecció de la Comunitat Valenciana, que passen a tindre el contingut indicat a continuació:  
Tercera. Naturalesa de les ajudes i import.  
1. L'ajuda consistirà en una subvenció a fons perdut, a cada un dels treballadors o treballadores inclosos en l'ERE vinculat, per la formació rebuda.  
2. El seu import oscil·larà entre 9,04 euros diaris i 12,43 euros diaris, per dia efectiu de suspensió de contractes, descomptats els diumenges que hi haja en el període corresponent, segons el tram salarial brut a què pertanga el treballador, d'acord amb l'escala següent:  
- Fins a 1.040 euros mensuals: 9,04 euros dia  
- Fins a 1.143 euros mensuals: 9,41 euros dia  
- Fins a 1.267 euros mensuals: 10,34 euros dia  
- Fins a 1.380 euros mensuals: 11,29 euros dia  
- Des de 1.381 euros mensuals: 12,43 euros dia  
3. Es concedirà una ajuda de 372,84 euros mensuals (12,43 diaris) als treballadors i treballadores que no perceben prestacions per desocupació.  
Sisena. Activitats formatives  
1. Les empreses, els treballadors i les treballadores de les quals siguen beneficiaris d'estes ajudes, hauran de garantir l'execució d'un pla de formació, en el qual participaran durant la suspensió de les seues relacions laborals, d'acord amb les accions formatives subvencionades per la Direcció General de Formació i Qualificació Professional del SERVEF, en el marc dels Programes de Formació Professional per a l'Ocupació de la direcció general mencionada i, preferentment, a través dels Contractes Programa Sectorials, sense perjuí de la seua inclusió en altres iniciatives de formació professional.  
No obstant això, en el cas que els treballadors o les treballadores afectats per un expedient de suspensió de contractes siguen més de dos-cents, les accions formatives a què es referix la present base podran ser realitzades, si és el cas, d'acord amb les convocatòries específiques que sobre este respecte duga a terme el SERVEF.  
2. El Pla de Formació haurà de reunir els requisits establits en les convocatòries d'ajudes corresponents per a estos programes.  
El Pla haurà de ser consultat amb els representants legals dels treballadors de les empreses afectades pels processos de suspensió de contractes.  
3. La Direcció General de Formació i Qualificació Professional del SERVEF, emetrà certificació comprensiva que l'acció formativa està continguda, si és el cas, en el Contracte Programa sectorial, o en la iniciativa de formació professional de què es tracte, així com de la seua realització, en relació amb cada un dels treballadors.  
4. En tot cas, perquè els treballadors puguen tindre dret a l'ajuda a la formació, esta tindrà una duració mínima per participant de 45 hores (suspensió de 21 dies), 60 hores (suspensió de 30 dies), 180 hores (suspensió de 90 dies), o la proporció corresponent a tot el període de suspensió de contractes que efectivament s'haja dut a terme.  
Article segon  
Es convoquen per mitjà de la present ordre les subvencions corresponents a l'exercici 2008.   
DISPOSICIONS ADDICIONALS  
Primera  
D'acord amb el que establix la Llei 15/2007, de 27 de desembre, de Pressupostos de la Generalitat per a l'exercici 2008, la conselleria d'Economia, Hisenda i Ocupació finançarà les ajudes convocades per la present ordre amb un import màxim de 300.000 euros (tres-cents mil euros) a càrrec de la línia pressupostària T5046000, «Ajuda a la formació dels treballadors i treballadores del sector tèxtil i de la confecció de la Comunitat Valenciana», del programa 612.60, Despeses Diverses, de la secció 20 dels pressupostos de la Generalitat.  
Segona  
Les ajudes convocades per esta ordre queden excloses de l'aplicació del principi d'incompatibilitat amb el mercat comú formulat en l'apartat 1 de l'article 87 del Tractat CE, i per tant no és obligatòria la notificació de les ajudes a la Comissió Europea.  
DISPOSICIONS FINALS  
Primera  
Es faculta el director general de Treball, Cooperativisme i Economia Social per a dictar les instruccions i adoptar les mesures que considere oportunes per al desplegament i l'aplicació del que disposa la present ordre.  
Segona  
La present ordre entrarà en vigor l'endemà de la publicació en el Diari Oficial de la Comunitat Valenciana   
Tercera  
Contra el que disposa la present ordre, que posa fi a la via administrativa, es podrà interposar recurs potestatiu de reposició davant l'òrgan que l'ha dictat, en el termini d'un mes des de la publicació en el DOCV, o ser impugnada directament davant de l'ordre jurisdiccional contenciós administratiu, en el termini de dos mesos, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 16 d'abril de 2008  
El vicepresident segon i conseller d'Economia, Hisenda i Ocupació,  
GERARDO CAMPS DEVESA